תקנות הגנת הסביבה (פליטות והעברות לסביבה – חובות דיווח ומרשם) (הפחתה של סכומי עיצום כספי)

{{ח:התחלה}}
{{ח:כותרת|תקנות הגנת הסביבה (פליטות והעברות לסביבה – חובות דיווח ומרשם) (הפחתה של סכומי עיצום כספי), התשע״ד–2013}}

{{ח:פתיח-התחלה}}
{{ח:תיבה|ק״ת תשע״ד, 194|תקנות הגנת הסביבה (פליטות והעברות לסביבה – חובות דיווח ומרשם) (הפחתה של סכומי עיצום כספי)|https://olaw.org.il/takanot/takanot-7303.pdf}}.
{{ח:סוגר}}
{{ח:מפריד}}

{{ח:מבוא}}
בתוקף סמכותי לפי {{ח:חיצוני|חוק הגנת הסביבה (פליטות והעברות לסביבה – חובות דיווח ומרשם)#סעיף 21|סעיף 21(ב)}} {{ח:חיצוני|חוק הגנת הסביבה (פליטות והעברות לסביבה – חובות דיווח ומרשם)|לחוק הגנת הסביבה (פליטות והעברות לסביבה – חובות דיווח ומרשם), התשע״ב–2012}} (להלן – החוק), בהסכמת שרת המשפטים ובאישור ועדת הפנים והגנת הסביבה של הכנסת, אני מתקין תקנות אלה:
{{ח:סוגר}}
{{ח:מפריד}}

{{ח:סעיף|1|הגדרות}}
{{ח:ת}} בתקנות אלה –
{{ח:ת|סוג=הגדרה}} ”אישור רואה חשבון“ – אישור שנתן רואה חשבון מבקר, שאינו מצוי בניגוד עניינים כלפי המפר ואינו תלוי בו, בין במישרין ובין בעקיפין, לפי {{ח:חיצוני|תקנות רואי חשבון (ניגוד עניינים ופגיעה באי-תלות כתוצאה מעיסוק אחר)|תקנות רואי חשבון (ניגוד עניינים ופגיעה באי־תלות כתוצאה מעיסוק אחר), התשס״ח–2008}};
{{ח:ת|סוג=הגדרה}} ”הכנסה“ – כהגדרתה {{ח:חיצוני|פקודת מס הכנסה|בפקודת מס הכנסה}};
{{ח:ת|סוג=הגדרה}} ”חוק מע״מ“ – {{ח:חיצוני|חוק מס ערך מוסף|חוק מס ערך מוסף, התשל״ו–1975}};
{{ח:ת|סוג=הגדרה}} ”מחזור עסקאות“ –
{{ח:תתת|(1)}} לעניין תאגיד שאינו מלכ״ר – מחזור עסקאות של עוסק כהגדרתו {{ח:חיצוני|חוק מס ערך מוסף|בחוק מע״מ}};
{{ח:תתת|(2)}} לעניין מלכ״ר – כהגדרת מחזור {{ח:חיצוני|חוק העמותות#תוספת 2|בתוספת השנייה לחוק העמותות, התש״ם–1980}};
{{ח:ת|סוג=הגדרה}} ”מלכ״ר“ – כהגדרתו {{ח:חיצוני|חוק מס ערך מוסף|בחוק מע״מ}};
{{ח:ת|סוג=הגדרה}} ”מפר“ – כמשמעותו {{ח:חיצוני|חוק הגנת הסביבה (פליטות והעברות לסביבה – חובות דיווח ומרשם)#סעיף 16|בסעיף 16 לחוק}}.

{{ח:סעיף|2|הפחתת סכומי העיצום הכספי}}
{{ח:תת|(א)}} הרשם רשאי להפחית למפר את סכום העיצום הכספי, בשיעורים שלהלן, אם התקיימה אחת או יותר מנסיבות אלה:
{{ח:תתת|(1)}} המפר לא הפר הוראה מהוראות {{ח:חיצוני|חוק הגנת הסביבה (פליטות והעברות לסביבה – חובות דיווח ומרשם)|החוק}} או לפיו בחמש השנים שקדמו להפרה – 20 אחוזים;
{{ח:תתת|(2)}} המפר הפר הוראה מהוראות {{ח:חיצוני|חוק הגנת הסביבה (פליטות והעברות לסביבה – חובות דיווח ומרשם)|החוק}} או לפיו בחמש השנים שקדמו להפרה, ואולם בשנתיים שקדמו להפרה לא הפר את ההוראה שבשלה הוטל העיצום ולא הפר הוראה אחרת יותר מפעם אחת – 10 אחוזים;
{{ח:תתת|(3)}} המפר הפסיק את ההפרה מיוזמתו ודיווח עליה לרשם – 30 אחוזים;
{{ח:תתת|(4)}} המפר נקט פעולות למניעת הישנות ההפרה, להנחת דעתו של הרשם – 20 אחוזים;
{{ח:תתת|(5)}} המפר הוא יחיד והרשם שוכנע כי ההפרה נגרמה בשל נסיבות אישיות קשות המצדיקות הפחתה של העיצום הכספי או שהתקיימו נסיבות אישיות קשות המצדיקות שלא למצות את הדין עם המפר – 15 אחוזים.
{{ח:תת|(ב)}} התקיימו לגבי מפר כמה נסיבות כאמור בתקנת משנה (א), רשאי הרשם להפחית למפר מסכום העיצום הכספי את השיעורים המנויים לצד אותן נסיבות במצטבר, ובלבד ששיעור ההפחתה המצטבר לא יעלה על 50 אחוזים מסכום העיצום הכספי הקבוע בשל אותה הפרה.

{{ח:סעיף|3|הפחתה בשל התחשבות במחזור עסקאות}}
{{ח:תת|(א)}} הרשם רשאי להפחית למפר שהוא אחד מן המפורטים להלן את סכום העיצום הכספי, כך שהעיצום הכספי יהיה כמפורט להלן, לפי העניין:
{{ח:תתת|(1)}} לתאגיד שאינו מלכ״ר, ואשר מחזור העסקאות שלו אינו עולה על 10 מיליון שקלים חדשים – 10 אחוזים ממחזור העסקאות של המפר;
{{ח:תתת|(2)}} למלכ״ר שמחזור העסקאות שלו אינו עולה על 10 מיליון שקלים חדשים – 5 אחוזים ממחזור העסקאות של המפר;
{{ח:תתת|(3)}} לאדם אחר – 5 אחוזים מההכנסה בשנת הכספים שקדמה למועד מסירת ההודעה על הכוונה להטיל עליו עיצום כספי.
{{ח:תת|(ב)}} תקנת משנה (א) תחול בין אם הופחת סכום העיצום הכספי לפי {{ח:פנימי|סעיף 2|תקנה 2}} ובין אם לאו.

{{ח:סעיף|4|מסמכים מצורפים לבקשה}}
{{ח:תת|(א)}} מפר המבקש הפחתה של סכום עיצום כספי לפי הוראות תקנות אלה, יגיש לרשם, בתוך 30 ימים ממועד מסירת ההודעה על הכוונה להטיל עליו עיצום כספי, מסמכים המאמתים את העובדות שעל יסודן מתבקשת ההפחתה כאמור.
{{ח:תת|(ב)}} בלי לגרוע מהוראות תקנת משנה (א), מפר המבקש הפחתה לפי הוראות {{ח:פנימי|סעיף 3|תקנה 3}} יצרף לבקשתו אישור מאת רואה חשבון, לעניין גובה מחזור העסקאות או ההכנסה של המפר, לפי העניין, ולעניין {{ח:פנימי|סעיף 3|תקנה 3(א)(2)}} – גם תעודה מאת מנהל, כהגדרתו {{ח:חיצוני|חוק מס ערך מוסף|בחוק מע״מ}} המעידה על רישומו כמלכ״ר לפי {{ח:חיצוני|חוק מס ערך מוסף|החוק האמור}}.

{{ח:סעיף|5|תנאי מקדמי להפחתה בהפרות מסוימות}}
{{ח:ת}} היתה ההפרה שבשלה הוטל העיצום, הפרה לפי הוראות {{ח:חיצוני|חוק הגנת הסביבה (פליטות והעברות לסביבה – חובות דיווח ומרשם)#סעיף 16|סעיף 16(1) עד (6) לחוק}}, לא יורה הרשם על הפחתת סכום העיצום הכספי לפי תקנות אלה, אלא לאחר שהמפר קיים את חובותיו לפי הוראות הסעיפים המנויים {{ח:חיצוני|חוק הגנת הסביבה (פליטות והעברות לסביבה – חובות דיווח ומרשם)#סעיף 16|בפסקאות האמורות}}.

{{ח:סעיף|6|דיווח לוועדת הפנים והגנת הסביבה של הכנסת}}
{{ח:ת}} הרשם יגיש אחת לשנה לוועדת הפנים והגנת הסביבה של הכנסת דין וחשבון על השימוש בסמכויות הנתונות לו בתקנות אלה; דיווח ראשון לפי תקנה זו יוגש לא יאוחר מיום ט׳ בטבת בתשע״ה (31 בדצמבר 2014).

{{ח:חתימות|י״ט בחשוון התשע״ד (23 באוקטובר 2013)}}
* '''עמיר פרץ'''
השר להגנת הסביבה
{{ח:סוגר}}
{{ח:סוף}}
[[קטגוריה:בוט חוקים]]